|  |  |  |
| --- | --- | --- |
| **Nemzeti Közszolgálati Egyetem** |  |  |
| **Közigazgatás-tudományi Kar** |  |  |

**TANTÁRGYI PROGRAM**

1. **A tantárgy kódja:** (*a Tanulmányi Osztály adja)*
2. **A tantárgy megnevezése (magyarul):** Vezetői döntéstámogató és riportkészítő rendszerek a közigazgatásban
3. **A tantárgy megnevezése (angolul):** •Management Decision-making Systems and Reporting Systems in Public Administration
4. **A szak(ok) megnevezése (ahol oktatják):** *közigazgatás-szervező BA*
5. **A tanórák száma (előadás+gyakorlat)**
   1. heti óraszám (nappali): 2+0
   2. félévi óraszám (levelező): 10
6. **Kreditérték: 3** kredit
7. **A tantárgy meghirdetésének gyakorisága/a tantervben történő félévi elhelyezkedése:**

*tavaszi félév*

1. **Az oktatás nyelve:** magyar
2. **Előtanulmányi kötelezettségek: -**
3. **A tantárgy típusa**: *szabadon válaszható*
4. **A tantárgyfelelős kar/tanszék/szakcsoport (intézet) neve:** E-közszolgálati Fejlesztési Intézet / Közszolgálati Informatikai Tanszék
5. **A tantárgyfelelős oktató neve, beosztása:** Dr. Orbán Anna adjunktus
6. **A tantárgy oktatói:** Dr. Orbán Anna
7. **A tantárgy szakmai tartalma:**

A közigazgatásban is kiemelten fontos a döntési folyamatok támogatása, a meglevő adatokhoz való hozzáférés javítása. A tárgy a döntéselmélet alapvető fogalmait felhasználva a közigazgatási döntésekben alkalmazható módszerek bemutatására koncentrál. A módszertani háttér bemutatása után döntési technikák egyéni és csoportos felhasználását, számítógépes döntéstámogató rendszerek használatát sajátítják el a hallgatók, felkészülve valós döntési szituációkra. A riportkészítő rendszerek megismertetésével lehetőséget nyújt a tárgy a leendő közigazgatási szakembereknek, hogy az adatok felhasználóbarát modellje alapján elkészítsék saját jelentéseiket.

A képzés célja olyan közigazgatási szakemberek képzése, akik képesek a döntéselméleti alapokra épített módszertan megértésére, alkalmazására, a döntések támogatására, riportok készítésére számítógépes programcsomagok segítségével.

1. **A tantárgy tananyagának leírása:** (tematika)
   1. Információs rendszerek áttekintése. Informatikai rendszerek csoportosítása, funkcióinak ismertetése.
   2. DSS fogalma és tulajdonságai. Döntési folyamat. A döntéstámogatás helye és szerepe a közigazgatásban.
   3. Döntéstámogatás és vezetői információs rendszerek összehasonlítása.
   4. Csoportos döntéstámogató rendszerek (GDSS)
   5. Szervezeti stratégia és döntéstámogatás. IKT szerepe a döntéstámogatásban.
   6. Döntési folyamat felépítése.
   7. Döntési technikák, módszerek.
   8. DSS erőforrásai (hardver, szoftver, adatbázis, modell, emberi erőforrás). Szoftverek (célszoftverek és ERP rendszerek) szerepe a döntéstámogatásban
   9. Kommunikációs alrendszerek. Riportkészítés.
   10. Elkészült házi dolgozatok értékelése, zárás
2. **Kompetenciák leírása:** A félév végére a hallgató legyen képes áttekinteni és értékelni a vezetői döntéstámogató rendszereket, megismerje a korszerű döntéstámogató és riportkészítési technológiákat a közigazgatásban.
3. **Évközi tanulmányi követelmények, az aláírás megadásának feltételei:**
   1. Az előadásokon való aktív részvétel, a vonatkozó TVSZ szerint.
   2. Az előadások és a jegyzet tananyagának elsajátítása.
   3. Félév során egy önálló feladat elkészítése.
4. **Az értékelés módszere:** Számítógépes teszt pontszáma és a beadott házi feladat eredménye együttesen adja ki a vizsga jegyét.
5. **Vizsgakövetelmények:** *kollokvium*
6. **Irodalomjegyzék:**
   1. **Kötelező irodalom:**

Bíró Miklós - Gábor András - Sántáné Tóth Edit: Döntéstámogató rendszerek. Panem Kft. 2007, 406 p. ISBN: 9789635454822

Elektronikus anyagok: NKE e-learning rendszerében <http://moodle.uni-nke.hu/>

* 1. **Ajánlott irodalom:**

SZTAKI döntéselmélet oktatási anyagai <http://www.sztaki.hu/~bozoki/oktatas/donteselmeletesdontesimodellek>

Rapcsák Tamás: Többszempontú döntési problémák. BCE-SZTAKI, 2007. 111 p. <http://www.oplab.sztaki.hu/tanszek/download/I_Tobbsz_dont_modsz.pdf>

BI projekt portál: Riportkészítés <http://www.biprojekt.hu/category/reporting>

Temesi József A döntéselmélet alapjai. AULA, 2002

* 1. **Egyéb információk:**

Budapest, 2014. július 11.

Dr. Orbán Anna

tantárgyfelelős